Buzz Aldrin

Edwin Eugene Aldrin, Jr., beter bekend as Buzz Aldrin (gebore op 20 Januarie 1930) is 'n afgetrede Amerikaanse ruimtevaarder en die vlieënier van die eerste maanlandingstuig tydens die Apollo 11-ruimtesending. Hy was die tweede mens op die maan, na sy bevelvoerder Neil Armstrong op 21 Julie 1969.

 Biografie 
duimnael|links|upright|Buzz Aldrin
duimnael|links|upright|Buzz Aldrin op die maan
Aldrin is in Glen Ridge, New Jersey gebore, "To the moon and beyond" , The Record (Bergen County), 20 Julie 2009 sy vader was Edwin Eugene Aldrin, Sr. (1896–1974), 'n beroepsoldaat en sy moeder, Marion (1903–1968). Hy is van Skotse, Sweedse en Duitse afkoms. Na skool by Montclair High School in 1946, het Aldrin 'n volle beursaanbod van die Massachusetts Instituut van Tegnologie van die hand gewys en gaan hy na die Amerikaanse Militêre Akademie by West Point, New York. Die bynaam "Buzz" het sy oorsprong in sy kinderjare: sy jongste suster (Fay Ann) het "brother" verkeerdelik uitgespreek as "buzzer", en dit is verkort na Buzz.

 Militêre loopbaan 
Buzz Aldrin gradueer derde in sy klas by West Point in 1951, met 'n B.A-.graad in meganiese ingenieurswese. Hy word 'n offisier as tweede luitenant in die Amerikaanse Lugmag en word opgeroep vir diens tydens die Korea-oorlog as 'n vegvlieënier. Hy het 66 vegmissies in North American F-86 Sabres gevlieg en twee Mikojan-Gurevich MiG-15 vliegtuie afgeskiet. Op 8 Junie 1953 publiseer Life magazine foto's wat Aldrin met sy kanonkamera van een van die Sowjet-vlieëniers wat homself uit sy beskadigde vliegtuig uitskiet geneem het.

 NASA-loopbaan 
Aldrin is as deel van die derde groep van Nasa se ruimtevaarders, in Oktober 1963 gekies. Omdat toetsvlieënierervaring nie meer 'n vereiste was nie, was dit die eerste keer dat hy in aanmerking sou kom. Na die dood van die oorspronklike Gemini 9-span, Elliot See en Charles Bassett, is Aldrin en Jim Lovell bevorder tot die rugsteunbemanning vir die sending. Die hoofdoel van die hersiene missie (Gemini 9A) was om die ontmoeting en dok met 'n teikenvoertuig te oefen, maar toe dit misluk, improviseer Aldrin 'n effektiewe metode vir die vaartuig se ontmoeting met 'n ander voertuig in die ruimte. Hy word bevestig as vlieënier op Gemini 12, die laaste Gemini-missie en die laaste kans om metodes vir 'n suksesvolle ruimtewandeling te bewys. Aldrin het hierna 'n rekordtyd opgestel vir ruimtewandelings, wat onomwonde getoon het dat ruimtevaarders wel buite ruimtetuie kan werk.

Neil Armstrong en Aldrin het op 21 Julie 1969 onderskeidelik die eerste en tweede mense geword wat op die Maan geloop het. Aldrin se eerste woorde nadat hy voet op die Maan gesit het, was "Pragtige uitsig", waarop Armstrong gevra het: "Is dit nie besonders nie? Pragtige gesig hier buite." Aldrin het geantwoord: "Pragtige verlatenheid."

Aldrin het NASA in 1972 verlaat en weer by die Amerikaanse Lugmag aangesluit.

 Missie na Mars-voorspraak 
In Junie 2013 in The New York Times, het Aldrin 'n bemande reis na Mars ondersteun.

 Persoonlike lewe  
Hy is vier keer getroud: met Joan Archer, met Beverly Zile, met Lois Driggs Cannon en laastens met Anca V. Faur in 2023. Hy het drie kinders by Joan, genaamd James, Janice en Andrew.

 Bibliografie 
 Aldrin, Edwin E. Jr. 1970. Footsteps on the Moon . Edison Electric Institute Bulletin. Vol. 38, No. 7, pp. 266–272.
 Armstrong, Neil; Michael Collins; Edwin E. Aldrin; Gene Farmer; and Dora Jane Hamblin. 1970. First on the Moon: A Voyage with Neil Armstrong, Michael Collins, Edwin E. Aldrin Jr. Boston: Little, Brown.
 Aldrin, Buzz and Wayne Warga. 1973. Return to Earth. New York, Random House.
 Aldrin, Buzz and Malcolm McConnell. 1989. Men from Earth. New York: Bantam Books.
 Aldrin, Buzz and John Barnes. 1996. Encounter with Tiber. London: Hodder & Stoughton.
 Aldrin, Buzz and John Barnes. 2000. The Return. New York: Forge.
 Aldrin, Buzz and Wendell Minor. 2005. Reaching for the Moon. New York: Harper Collins Publishers.
 Aldrin, Buzz and Ken Abraham. 2009. Magnificent Desolation: The Long Journey Home from the Moon. New York: Harmony Books.
 Aldrin, Buzz and Wendell Minor. 2009. Look to the Stars. Camberwell, Vic.: Puffin Books.
 Aldrin, Buzz. 2013. Mission to Mars. Washington, D.C.: The National Geographic Society.
 Aldrin, Buzz and Marianne Dyson. 2015. Welcome to Mars: Making a Home on the Red Planet. Washington, D.C.: National Geographic Children's Books.
 Aldrin, Buzz and Ken Abraham. 2016. No Dream Is Too High: Life Lessons From a Man Who Walked on the Moon. National Geographic.

 Sien ook 
 Mense wat op die maan geloop het

 Verwysings 

 Eksterne skakels 

  Buzz Aldrin se webwerf


Kategorie:Amerikaanse militariste
Kategorie:Amerikaanse ruimtevaarders
Kategorie:Amerikaanse vlieëniers
Kategorie:Amerikaanse Vrymesselaars
Kategorie:Kolonels
Kategorie:Mense wat op die maan geloop het
Kategorie:Gemini-program
Kategorie:Geboortes in 1930
Kategorie:Lewende mense